Συντεταγμένες: 05°50′00″S 38°00′00″E﻿ / ﻿5.83333°S 38.00000°E﻿ / -5.83333; 38.00000

| Περιοχή Χαντένι ή Επαρχία Χαντένι*(Handeni District)* |
| --- |
| Τοπική ονομασία | *Wilaya ya Handeni* |
| Χάρτης της Τανζανίας (σε ανοικτό γκρι) όπου φαίνονται:
α. η Περιφέρεια Τάνγκα (σε ανοικτό πράσινο) και
β. η Περιοχή Χαντένι-Αστική και Αγροτική (σε σκούρο πράσινο). |
| Χάρτης της Περιφέρειας Τάνγκα (σε χρώμα γκρι) όπου φαίνεται Αγροτική Περιοχή Χαντένι (σε χρώμα κόκκινο). |
| Χώρα | Τανζανία |
| Περιφέρεια | Τάνγκα *(Tanga Region)* |
| Ζώνη | Βόρεια |
| Επαρχιακός Επίτροπος | *Godwin Crydon Gondwe* |
| Επιφάνεια | 6,529.39 km²2.521 mi² |
| Πληθυσμός | 276.646 (2012) |
| Πυκνότητα Πληθυσμού | 42,4 / km² (2012)109,7 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρομικός Κώδικας | 218xx |
| Κωδικός κλήσης | 027 |
| Ιστότοπος | tanga.go.tz |
|

Η **Περιοχή Χαντένι** (Αγγλικά: ***Handeni District***, Σουαχίλι: ***Wilaya ya Handeni***), είναι μία από τις οκτώ επαρχίες στην Περιφέρεια Τάνγκα *(Tanga Region)* της Τανζανίας. Στα δυτικά συνορεύει με την Περιοχή Κιλίντι *(Klindi District)*, στα βόρεια με την Περιοχή Κορόγκουε *(Korogwe District)*, ανατολικά με την Περιοχή Πανγκάνι *(Pangani District)* και νότια από την Περιφέρεια Πουάνι *(Pwani Region)*.

Το 2002, η **Επαρχία Χαντένι** *(Handeni District)*, διαχωρίστηκε προκειμένου να σχηματίσει την Περιοχή Κιλίντι *(Klindi District)*.

Σύμφωνα με την Εθνική Απογραφή του 2002 στην Τανζανία, ο πληθυσμός της Περιοχή Χαντένι ήταν 248.633 κάτοικοι.

Προφορά - συλλαβισμός
---------------------

Η ονομασία Χαντένι *(Handeni)*, στα Ελληνικά προφέρεται Χαν-ντέ-νι. Αντιθέτως, στα Σουαχίλι, συλλαβίζεται *Ha-n(u)-de-ni*.

Τμήματα και χωριά
-----------------

Η **Επαρχία Χαντένι** διοικητικά χωρίζεται σε 7 Τομείς και 20 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

* *Kabuku* (12.222)
* *Kabuku Ndani* (15.551)
* *Kang'ata* (9.099)
* *Kiva* (9.972)
* *Komkonga* (16.262)
* *Kwachaga* (10.438)
* *Kwaluguru* (11.347)
* *Kwamatuku* (11.219)
* *Kwamgwe* (7.970)
* *Kwamsisi* (11.351)
* *Kwankonje (Kwamkonje)* (10.671)
* *Kwasunga* (8.257)
* *Kwedizinga* (6.319)
* *Mazingara* (15.854)
* *Mgambo* (11.317)
* *Misima* (13.366)
* *Mkata* (31.879)
* *Ndolwa* (23.317)
* *Segera* (23.445)
* *Sindeni* (16.790)

Διοικητικά
----------

Την Κυβέρνηση ηγείται σε επίπεδο Περιοχής, ο *Godwin Crydon* ο οποίος διαδέχτηκε το 2006, τον Απόστρατο Υπολοχαγό *Winfred Francis Ligubi* ως Περιφερειάρχη, ο οποίος διαδέχτηκε τον *Manju Salum Omar Msambya* ο οποίος το 2005, έγινε Μέλος του Κοινοβουλίου για τη Νότια Κιγκόμα. Το Περιφερειακό Συμβούλιο του Χαντένι ηγείται από τον Αξιότ. *Jabir Manyendi Kigoda* (Πρόεδρο) και τον κ. *Xavier Tilweselekwa* (Διευθυντή Συμβουλίου).

Πολιτιστικά
-----------

Η ανοικτή περιοχή Βόρεια του Χαντένι στους πρόποδες της Στέπας των Μασσάι ήταν το 1933, το σκηνικό για το κλασικό κυνηγητικό βιβλίο του Έρνεστ Χέμινγουεϊ, «Οι Πράσινοι Λόφοι της Αφρικής» *("The Green Hills of Africa")*, που εκδόθηκε το 1935.

Πόνγκουε
--------

To Πόνγκουε *(Pogwe)* είναι ένα χωριό μέσα στο τμήμα *Kang'ata* στην Περιοχή Χαντένι. Στο χωριό αυτό υπάρχει υπάρχει μια φυσική πηγή νερού που ονομάζεται «Κουεκιμπάυα» *("Kwekibaya"*). Η *Kwekibaya* είναι η μοναδική πηγή νερού, για χιλιάδες ανθρώπους και ζώα από τα γύρω χωριά: *Msaje, Kwaluwala, Kwedinguzu, Kwamagome, Komwale, Kwavulata* κλπ. Οι αυτόχθονες κάτοικοι αυτής της περιοχής ονομάζονται «Ουαπόνγκουε» *("Wapongwe")* (*Samwepongwe* για τους άντρες και *Mnamweponge* για τις γυναίκες).

Η *Kwekibaya* δεν είναι χωρίς το θαύμα της. Για παράδειγμα, εάν ένα άτομο που δεν ανήκει στους *Wapongwe*, καθαρίσει την πηγή του νερού (το μέρος όπου το νερό κυριολεκτικά βγαίνει στην επιφάνεια), η *kwekibaya* ξεραίνεται. Αν συμβεί κάποιο παρόμοιο περιστατικό, τότε μόνο ένα μέλος της οικογένειας των *Wapongwe*, δύναται να 'ευχαριστηθεί' η φυσική πηγή και να δώσει και πάλι νερό.

Ο *Mzee* *Mkulago* με την σύζυγό του *Khadija Zuberi Mswagilo* ευλογήθηκαν να κάνουν πέντε παιδιά και συγκεκριμένα: *Salima, Shaban, Juma, Abdallah* και *Sadiki*. Ο *Juma* σπούδασε στο Δημοτικό Σχολείο του Πόνγκουε, στη συνέχεια, την Δευτεροβάθμια εκπαίδευσή του την παρακολούθησε αρχικά στο Χαντένι και κατόπιν στην Τάνγκα. Εν συνεχεία, έλαβε το πρώτο του πτυχίο στην Επιστήμη των Υπολογιστών από το Πανεπιστήμιο του Νταρ ες Σαλαάμ *(Dar es Salaam)*. Ο *Juma* επιδιώκει το πτυχίο μάστερ και το διδακτορικό του πτυχίο, από το Πανεπιστήμιο του Όσλο, στη Νορβηγία.

Λόγω της σημασίας της *kwekibaya*, υπάρχει μια αλυσίδα οικογενειακών ηγετών μεταξύ των *Wapongwe*, οι οποίοι κατευθύνουν την κοινότητα στη διαχείριση της *Kwekibaya* στους ιδιαίτερους και γενικούς πόρους, όπως θέματα αποψίλωσης των δασών (ποίο δάσος είναι προστατευόμενο). Ο τελευταίος ηγέτης των *Wapongwe*, ήταν ο *Mkulago* (1942-2006). Ο *Mkulago* απεβίωσε στις 28 Απριλίου 2006 και αφέθηκε να αναπαυθεί (ετάφη) στις 30 Απριλίου 2006, στο δάσος *Mtonger*. Τον διαδέχθηκε ο πρώτος του γιος, *Shaban Mkulago*. Άλλα μέλη της οικογένειας *Wapongwe*, τα οποία μπορούν να ευχαριστήσουν την πηγή νερού *Kwekibaya* είναι: οι *Dr. Juma Lungo (Ph.D), Hussein Nguvu, Abdalah Lungo, Sadiki Lungo* και η *mnamwepngwe* Δις. *Salima Mkulago* (πρωτότοκη κόρη του *Mzee Mkulago*).

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Τάνγκα
* Τάνγκα

Πηγές
-----

* (Αγγλικά) Ο Πληθυσμός του Χαντένι
* (Αγγλικά) Επενδυτικό προφίλ της Περιοχής Χαντένι για το 2007: μπορεί να σας σταλεί ηλεκτρονικά: *Επικοινωνήστε: handenidistrictcouncil@yahoo.co.uk*

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Mgambo* όσο και η ονομασία *Mgabo*, στα Ελληνικά γράφονται ως «Μγκάμπο». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Μ-γκά-μου-μπο» και όχι ως «Μ-γκά-μπο» (γιατί δεν είναι *Mgabo* αλλά *Mgambo*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.
2. ↑   Στα Σουαχίλι η προσφώνηση *Mzee* (προφέρεται Μζέε), είναι τιμητική και σημαίνει Γέρων. Όπως π.χ. προσφωνούσαν οι Έλληνες του 1821 τον Γέρο του Μωρηά.
3. ↑   Το όνομα *Juma* (προφέρεται Τζουμά), είναι Ισλαμικό και το αντίστοιχό του στην Ελληνική είναι το «Παρασκευάς».

Παραπομπές σημειώσεων

Παραπομπές
----------

1. 1 2  , τελευταία επίσκεψη: 16 Οκτωβρίου 2016
2. 1 2 3 4  Thomas Brinkhoff (12 Σεπτεμβρίου 2014). «TANZANIA: Wards in Northern Tanzania». City Population. Ανακτήθηκε στις 16 Οκτωβρίου 2016.
3. ↑  , (σελ. 41/56) τελευταία επίσκεψη: 16 Οκτωβρίου 2016

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129012747
* LCCN: n81039652

 |

 |